smcproject/ml-wiki-sentences huggingface dataset:
ആത്മഹത്യ ചെയ്യാൻ സാദ്ധ്യതയു‌ള്ളവരെ ഇത്തരം സൈറ്റുകൾ ആത്മഹത്യയിലേയ്ക്ക് നയിക്കും എന്ന വ്യാകുലത പ്രകടിപ്പിക്കപ്പെട്ടിട്ടുണ്ട്.
ചിലർ ഓൺലൈൻ ആത്മഹത്യാ ഉടമ്പടികളിൽ ഏർപ്പെടാറുണ്ട്.
ഇത് മുന്നേ അറിയാവുന്ന സുഹൃത്തുക്കളോടോ ഇന്റർനെറ്റിൽ പരിചയപ്പെട്ടവരോടോ ആകാം.
ഇന്റർനെറ്റ് ഒറ്റപ്പെടുന്നവർക്ക് കൂട്ടായി സോഷ്യൽ കൂട്ടായ്മകൾ നൽകുന്നതിലൂടെ ചിലപ്പോൾ ആത്മഹത്യയെ തടയാൻ സഹയിച്ചേയ്ക്കാം.
ആത്മഹത്യക്ക് പേരുകേട്ട സ്ഥലങ്ങൾ കൊടൈക്കനാലിലെ ആത്മഹത്യാമുനമ്പ്
ചില സ്ഥലങ്ങളിൽ ധാരാ‌ളം ആത്മഹത്യാശ്രമങ്ങൾ നടക്കാറുണ്ട്.
സാൻ ഫ്രാൻസിസ്കോയിലെ ഗോൾഡൻ ഗേറ്റ് പാലം , ജപ്പാനിലെ അവോകിഘാര കാട് , ഇംഗ്ലണ്ടിലെ ബീച്ചി ഹെഡ് , ടൊറാണ്ടൊയിലെ ബ്ലൂർ സ്ട്രീറ്റ് വയഡക്റ്റ് എന്നിവ ഉദാഹരണങ്ങളാണ്.
കൊടൈക്കനാലിലുള്ള ഒരു വൻ കൊക്ക ആത്മഹത്യാമുനമ്പ് ( Suicide point ) എന്നറിയപ്പെടുന്നു.
വിനോദ സഞ്ചാരികൾ ആത്മഹത്യാമുനമ്പ് കാണാനുള്ള ശ്രമത്തിൽ ഇവിടെ മരണപ്പെട്ടിട്ടുണ്ട്.
1937-ൽ നിർമിച്ചതിനുശേഷം 2010 വരെ ഗോൾഡൻ ഗേറ്റ് പാലത്തിൽ നിന്നും 1,300-ലധികം ആൾക്കാർ ചാടി മരിച്ചിട്ടുണ്ട്.
ആത്മഹത്യ സാധാരണയായി നടക്കുന്ന സ്ഥലങ്ങൾക്കു ചുറ്റും വേലിക്കെട്ടുകൾ നിർമ്മിക്കാറുണ്ട്.
ടൊറോണ്ടോയിലെ ലൂമിനസ് വെയിൽ , പാരീസിലെ ഐഫൽ ടവർ , ന്യൂ യോർക്കിലെ എമ്പയർ സ്റ്റേറ്റ് ബിൽഡിംഗ് എന്നിവ ഉദാഹരണം.
ഗോൾഡൻ ഗേറ്റ് പാലത്തിലും ഇത്തരം ഒരു വേലി നിർമ്മിക്കപ്പെടുന്നുണ്ടായിരുന്നു.
ഇത്തരം തടസ്സങ്ങൾ പൊതുവിൽ വളരെ ഫലപ്രദമാണ്.
ശ്രദ്ധേയമായ കേസുകൾ
1978-ൽ " ജോൺസ്ടൗൺ " എന്ന സ്ഥലത്ത് ജിം ജോൺസ് എന്നയാൾ നയിച്ചിരുന്ന പീപ്പിൾസ് ടെമ്പിൾ എന്ന കൾട്ടിലെ 918 അംഗങ്ങൾ സയനൈഡ് ചേർത്ത മുന്തിരിച്ചാറ് കഴിച്ച് ആത്മഹത്യ ചെയ്തു.
സായിപാൻ യുദ്ധത്തിന്റെ അവസാനത്തോടടുത്ത് 10,000-ലധികം ജപ്പാൻകാരായ നാട്ടുകാർ ആത്മഹത്യ ചെയ്യുകയുണ്ടായി.
ചിലർ "സൂയിസൈഡ് ക്ലിഫ്", "ബൻസായി ക്ലിഫ്" എന്നിവിടങ്ങളിൽ നിന്ന് ചാടിമരിക്കുകയായിരുന്നു.
ബോബി സാൻഡ്സ് നയിച്ച 1981-ലെ ഐറിഷ് നിരാഹാരസത്യാഗ്രഹങ്ങളിൽ 10 പേർ മരിക്കുകയുണ്ടായി.
കൊറോണർ മരണകാരണം "സ്വയം തിരഞ്ഞെടുത്ത പട്ടിണി" എന്നാണ് (ആത്മഹത്യ എന്നല്ല) രേഖപ്പെടുത്തിയത്.
ഇത് സമരം ചെയ്തവരുടെ കുടുംബാംഗങ്ങളുടെ പ്രതിഷേധത്തെത്തുടർന്ന് "പട്ടിണി" എന്നാക്കി ഭേദഗതി ചെയ്യുകയുണ്ടായി.
ഹിറ്റ്‌ലറുടെ ജീവനെടുക്കാനുള്ള ജൂലൈ 20 ഗൂഢാലോചനയെപ്പറ്റി എർവിൻ റോമലിന് അറിവുണ്ടായിരുന്നു.
ആത്മഹത്യ ചെയ്തില്ലെങ്കിൽ ഇദ്ദേഹത്തെ പൊതുവിചാരണ ചെയ്യുകയും വധിക്കുകയും ചെയ്യുമെന്നും ഇദ്ദേഹത്തിന്റെ കുടുംബത്തിന് ഇതിന്റെ പരിണതഫലങ്ങൾ അനുഭവിക്കേണ്ടിവരുമെന്നുമുള്ള ഭീഷണിയെത്തുടർന്ന് ഇദ്ദേഹം ആത്മഹത്യ ചെയ്യുകയായിരുന്നു.
മറ്റു ജീവികൾ
ആത്മഹത്യയിൽ മരിക്കണം എന്ന ഉദ്ദേശത്തോടുകൂടിയ പ്രവൃത്തി ആവശ്യമായതിനാൽ മനുഷ്യനല്ലാത്ത ജീവികളിൽ ഇത് സാദ്ധ്യമല്ല എന്നാണ് ചിലരുടെ അഭിപ്രായം.
സാൽമൊണല്ല എന്ന സൂക്ഷ്മജീവിയിൽ ആത്മഹത്യയ്ക്ക് സമാനമായ പ്രവൃത്തി നിരീക്ഷിക്കപ്പെട്ടിട്ടുണ്ട്.
മത്സരിക്കുന്ന മറ്റ് ബാക്റ്റീരിയകളെ നശിപ്പിക്കാനായി അവയ്ക്കെതിരേ ഒരു രോഗപ്രതിരോധ സംവിധാനത്തിന്റെ പ്രതികരണം തുടങ്ങിവയ്ക്കുകയാണ് സാൽമൊണല്ല ചെയ്യുന്നത്.
ഫോറേലിയസ് പ്യൂസിലസ് (Forelius pusillus) എന്ന ബ്രസീലിയൻ ഉറുമ്പിനത്തിലും ആത്മഹത്യ ചെയ്ത് മറ്റുള്ള ഉറുമ്പുകളെ രക്ഷിക്കുന്ന സ്വഭാവം കാണപ്പെട്ടിട്ടുണ്ട്.
എല്ലാ ദിവസവും വൈകുന്നേരം ഒരുപറ്റം ഉറുമ്പുകൾ കൂട് വെളിയിൽ നിന്ന് ഭദ്രമായി അടച്ചശേഷം പുറത്ത്നിൽക്കുന്നതാണ് ഈ സ്വഭാവം.
ലേഡിബഗ് പീ ആഫിഡുകളെ ആക്രമിക്കുമ്പോൾ, ഈ അഫിഡ്ഡുകൾ സ്വയം പൊട്ടിത്തെറിക്കുകയും ഇതിലൂടെ മറ്റ് ആഫിഡുകളെ സംരക്ഷിക്കുകയും ചിലപ്പോൾ ലേഡിബഗിനെ കൊല്ലുകയും ചെയ്യും.
ചിലയിനം ചിതലുകൾക്ക് പൊട്ടിത്തെറിക്കാൻ ശേഷിയുള്ള സൈനികരുണ്ട്.
പശപോലെയുള്ള വസ്തുക്കൾ കൊണ്ട് ശത്രുക്കളെ മൂടുകയാണ് ഇതിന്റെ പരിണതഫലം.
നായ്ക്കൾ, ഡോൾഫിനുകൾ, കുതിരകൾ എന്നിവ ആത്മഹത്യ ചെയ്തതിന്റെ കഥകൾ ധാരാളമുണ്ട്.
സംശയരഹിതമായ തെളിവുകൾ പക്ഷേ ലഭ്യമല്ല.
മൃഗങ്ങൾ ആത്മഹത്യ ചെയ്യുന്നതുസംബന്ധിച്ച് ശാസ്ത്രീയപഠനങ്ങൾ നടന്നിട്ടില്ല.
ഇതും കാണുക ആത്മഹത്യ ചെയ്തവരുടെ പട്ടിക ആത്മഹത്യ ടൂറിസം അവലംബം കൂടുതൽ വായനയ്ക്ക് {{ cite book }} : Invalid | ref=harv ( help ) പുറത്തേയ്ക്കുള്ള കണ്ണികൾ Suicide വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് ആത്മഹത്യ ഓപ്പൺ ഡയറക്റ്ററി പ്രൊജക്റ്റിൽ
ആത്മഹത്യ ടൂറിസം ഇംഗ്ലീഷ് വിലാസം https://ml.wikipedia.org/wiki/Suicide_tourism
അസിസ്റ്റഡ് സൂയിസൈഡ് (മറ്റൊരാളുടെ സഹായത്തോടെ നടത്തുന്ന ആത്മഹത്യ) അല്ലെങ്കിൽ ആത്മഹത്യ ചെയ്യുന്നതിന് വേണ്ടി മറ്റൊരു രാജ്യത്തേക്കോ മറ്റൊരു നിയമപരിധിയിലേക്കോ നടത്തുന്ന യാത്രയെ സൂചിപ്പിക്കുന്ന പദമാണ് ആത്മഹത്യ ടൂറിസം .
ഇത് സൂയിസൈഡ് ടൂറിസം, അല്ലെങ്കിൽ യൂത്തനേഷ്യ (ദയാവധം) ടൂറിസം എന്നീ പേരുകളിലും അറിയപ്പെടുന്നു.
ചില നിയമപരിധികളിൽ, അസിസ്റ്റഡ് സൂയിസൈഡ് നിയമപരമാണ് എന്നതാണ് ഇത്തരത്തിൽ ഉള്ള യാത്രകൾക്ക് കാരണം.
വിവിധ രാജ്യങ്ങളിലെ സ്ഥിതി ഇന്ത്യ
ഇന്ത്യയിൽ ഐപിസി 309-ാം വകുപ്പ് പ്രകാരം ആത്മഹത്യ ശ്രമം പോലും കുറ്റകരമാണ്.
എന്നാൽ 2017ലെ മാനസികാരോഗ്യ നിയമപ്രകാരം ആത്മഹത്യ ശ്രമം കുറ്റകരമാകുന്നില്ല.
രോഗം മൂലമോ അപകടം മൂലമോ ഗുരുതരാവസ്ഥയിൽ കഴിയുന്ന, ജീവിതത്തിലേക്ക് തിരിച്ചു വരാൻ സാധ്യത ഒട്ടുമില്ലെന്ന് വൈദ്യശാസ്ത്രം സാക്ഷ്യപ്പെടുത്തുന്ന ഒരു വ്യക്തിയെ, നിയമപ്രകാരമുള്ള നടപടികൾക്ക് ശേഷം ജീവൻരക്ഷാ ഉപാധികൾ പിൻവലിച്ചുകൊണ്ട് ബോധപൂർവം മരിക്കാൻ വിടുന്ന നിഷ്ക്രിയ ദയാവധം 2018 മുതൽ ഇന്ത്യയിൽ നിയമവിധേയമാക്കിക്കൊണ്ട് സുപ്രീം കോടതി ഉത്തരവിട്ടിരുന്നു.
എന്നിരുന്നാലും ഇത്തരം ദയാവധത്തിന് കർശന ഉപാധികൾ ഉള്ളതിനാൽ അസിസ്റ്റഡ് സൂയിസൈഡിന് വേണ്ടി മാത്രം മറ്റൊരു രാജ്യത്ത് നിന്നും ഇന്ത്യയിലേക്ക് വരിക സാധ്യമല്ല.
കംബോഡിയ
കംബോഡിയയിൽ സ്വയം കൊല്ലാനുള്ള ക്രമീകരണങ്ങൾ ചെയ്യാൻ ആളുകളെ സഹായിക്കുന്നതിനായി വെബ്‌സൈറ്റുകൾ സ്ഥാപിച്ച ഒരു അമേരിക്കൻ പ്രവാസി പിന്നീട് 2005 ൽ ആ സൈറ്റുകൾ അടച്ചുപൂട്ടി.
വളർത്തുമൃഗങ്ങളെ ദയാവധം ചെയ്യാൻ ഉടമകൾ ലിക്വിഡ് പെന്റോബാർബിറ്റൽ എന്നറിയപ്പെടുന്ന ഒരു മരുന്ന് ഉപയോഗിക്കുന്നു.
മനുഷ്യർ ഈ മരുന്ന് കഴിച്ചാൽ ഒരു മണിക്കൂറിനുള്ളിൽ വേദനയില്ലാത്ത മരണം സംഭവിക്കും.
മെക്സിക്കോയിലുടനീളമുള്ള വളർത്തുമൃഗ കടകളിൽ അത്തരം മരുന്നുകൾ ഉണ്ട്.
തൽഫലമായി, സ്വന്തം ജീവിതം അവസാനിപ്പിക്കാൻ ആഗ്രഹിക്കുന്ന ലോകമെമ്പാടുമുള്ള വിനോദസഞ്ചാരികൾ മെക്സിക്കോയിലേക്ക് പറക്കുന്നതായി റിപ്പോർട്ടുണ്ട്.
നെതർലാന്റ്സ്
ദയാവധത്തിനായുള്ള ഡച്ച് നടപടി "യൂത്തനേഷ്യ ടൂറിസത്തിന്റെ" ഒരു തരംഗത്തിന് കാരണമാകുമെന്ന് പറഞ്ഞ് വിമർശനങ്ങൾ ഉണ്ടായിട്ടുണ്ട്.
എന്നിരുന്നാലും, ഇത് തടയുന്നതിനായി ഡോക്ടറും രോഗിയും തമ്മിലുള്ള നല്ല ബന്ധം സ്ഥാപിക്കുന്നതിനുള്ള ഒരു ഉപാധി അതിൽ ഉൾപ്പെടുത്തിയിട്ടുണ്ട്.
സ്വിറ്റ്‌സർലൻഡിൽ വിദേശികൾക്ക് നിയമപരമായ ആത്മഹത്യാ സാധ്യതകൾ പരിമിതപ്പെടുത്തുന്നതിന് നിയന്ത്രണങ്ങൾ നിർദ്ദേശിച്ചിട്ടുണ്ട്.
നിയമം പ്രാഥമികമായി ലക്ഷ്യമിടുന്നത് വിദേശികൾക്ക് അസിസ്റ്റഡ് സൂയിസൈഡിന് സഹായം നൽകുന്ന ഏക സംഘടനയായായ ഡിഗ്നിറ്റാസ് എന്ന സംഘടനയെയാണ്.
സ്വിസ് ക്രിമിനൽ കോഡിലെ 115-ാം ഖണ്ഡിക പ്രകാരം സ്വിസ് സർക്കാർ 2006-ൽ നിർദ്ദിഷ്ട കർശന നിയന്ത്രണങ്ങൾ നിരസിച്ചു.
2008 ലെ കണക്കനുസരിച്ച്, ഡിഗ്നിറ്റാസ് എന്ന സംഘടന വഴിയുള്ള ആകെ ആത്മഹത്യകളുടെ 60% ജർമ്മൻകാരായിരുന്നു.
1998 നും 2018 നും ഇടയിൽ 1,250 ജർമ്മൻ പൗരന്മാർ (ഇത് മറ്റേതൊരു ദേശീയതയുടെയും മൂന്നിരട്ടിയാണ്) സൂറിച്ചിലെ ഡിഗ്നിറ്റാസിലേക്ക് ഒരു ആത്മഹത്യയ്ക്കായി യാത്ര ചെയ്തു.
ഇതേ കാലയളവിൽ 400 ഓളം ബ്രിട്ടീഷ് പൗരന്മാരും ഒരേ ക്ലിനിക്കിൽ ജീവിതം അവസാനിപ്പിക്കാൻ തീരുമാനിച്ചു.
ആത്മഹത്യ ചെയ്തവരിൽ ചിലർ ഒഴികെ ഭൂരിഭാഗം പേരും അജ്ഞാതരായി തുടരുന്നു.
2008 നവംബറോടെ ഡിഗ്നിറ്റാസിലെ ബ്രിട്ടീഷ് അംഗങ്ങളുടെ എണ്ണം 725 ആയി ഉയർന്നു, ഇത് സ്വിസ്, ജർമ്മൻ അംഗത്വം മാത്രം കവിയുന്നു.
യൂറോപ്പിന്റെ വലുപ്പവും ജനസാന്ദ്രതയും കണക്കിലെടുക്കുമ്പോൾ മറ്റ് യൂറോപ്യൻ രാജ്യങ്ങളിലും ഡിഗ്നിറ്റാസ് അംഗങ്ങളുണ്ടെന്ന് ഉറപ്പാണ്.
വിദേശികളുടെ അസിസ്റ്റഡ് സൂയിസൈഡിനെ സ്വിറ്റ്സർലൻഡിലെ വലതുപക്ഷ രാഷ്ട്രീയക്കാർ ആവർത്തിച്ച് വിമർശിക്കുകയും അതിനെ ആത്മഹത്യ ടൂറിസം എന്ന് (ജർമ്മൻ ഭാഷയിൽ സ്റ്റെർബെറ്റോറിസ്മസ് )മുദ്രകുത്തുകയും ചെയ്തു.
2006 ജനുവരിയിൽ, ചികിത്സിച്ച് മാറ്റാൻ കഴിയാത്ത ഡീജനറേറ്റീവ് രോഗം ബാധിച്ച ബ്രിട്ടീഷ് ഡോക്ടർ ആൻ ടർണർ ഒരു സൂറിച്ച് ക്ലിനിക്കിൽ വെച്ച്  മരണം തിരഞ്ഞെടുത്തു.
ബിബിസി അവരുടെ കഥ റിപ്പോർട്ട് ചെയ്തിരുന്നു.
പിന്നീട്, 2009 ൽ, എ ഷോർട്ട് സ്റ്റേ ഇൻ സ്വിറ്റ്‌സർലൻഡ് എന്ന പേരിൽ അവരുടെ കഥ ജൂലി വാൾട്ടേഴ്‌സ് അഭിനയിച്ച് ഒരു ടിവി സിനിമയായി നിർമ്മിക്കപ്പെട്ടു.
2007 ൽ, ആത്മഹത്യ കരാറുകളിൽ ഏർപ്പെട്ട വിവാഹിതരായ ദമ്പതികൾ ഉൾപ്പെടെയുള്ള ആരോഗ്യമുള്ള വിദേശികൾക്ക് ആത്മഹത്യ ചെയ്യാനുള്ള നിയമപരമായ അനുമതി നേടാനുള്ള ശ്രമം ഡിഗ്നിറ്റാസ് ആരംഭിച്ചു.
2009 ജൂലൈയിൽ, ബ്രിട്ടീഷ് കണ്ടക്ടർ സർ എഡ്വേർഡ് ഡൌൺസും ഭാര്യ ജോവാനും സൂറിച്ചിന് പുറത്തുള്ള ഒരു ആത്മഹത്യ ക്ലിനിക്കിൽ "സ്വന്തം തീരുമാനപ്രകാരം" മരിച്ചു.
സർ എഡ്വേർഡിന് അസുഖം ബാധിച്ചിരുന്നില്ല, പക്ഷേ ഭാര്യക്ക് അതിവേഗം വ്യാപിക്കുന്ന ക്യാൻസർ രോഗം കണ്ടെത്തിയിരുന്നു.
2010 മാർച്ചിൽ, യുണൈറ്റഡ് സ്റ്റേറ്റ്സിലെ പി‌ബി‌എസ് ഫ്രണ്ട്‌ലൈൻ ടിവി പ്രോഗ്രാം, എ‌എൽ‌എസ് (ലൂ ഗെറിഗ്സ് രോഗം) ബാധിച്ച പ്രൊഫസർ ക്രെയ്ഗ് എവെർട്ടിന്റെയും അദ്ദേഹത്തിന്റെ കുടുംബത്തിന്റെയും ഡിഗ്നിറ്റാസിന്റെയും കഥയും, രോഗനിർണയം നടത്തിയ ശേഷം സ്വിറ്റ്‌സർലൻഡിൽ ആത്മഹത്യ ചെയ്യാനുള്ള അവരുടെ തീരുമാനവും ചർച്ച ചെയ്യുന്ന "ദി സൂയിസൈഡ് ടൂറിസ്റ്റ്" എന്ന ഒരു ഡോക്യുമെന്ററി നിർമ്മിച്ചു.
2011 മെയ് 15 ന് നടന്ന ഒരു ഹിതപരിശോധനയിൽ , സൂറിച്ച് കന്റോണിലെ വോട്ടർമാർ മറ്റൊരാളുടെ സഹായത്തോടെയുള്ള ആത്മഹത്യ നിരോധിക്കുന്നതിനോ അല്ലെങ്കിൽ പ്രവാസികൾക്ക് ഇത് നിയമം വഴി നിരോധിക്കുന്നതിനോ ഉള്ള ആഹ്വാനങ്ങൾ നിരസിച്ചു.
രേഖപ്പെടുത്തിയ 278,000 ബാലറ്റുകളിൽ, അസിസ്റ്റഡ് സൂയിസൈഡ് നിരോധിക്കാനുള്ള തീരുമാനം 85 ശതമാനം വോട്ടർമാർ നിരസിച്ചു, അതുപോലെ വിദേശികൾക്ക് ഇത് നിയമവിരുദ്ധമാക്കാനുള്ള തീരുമാനം 78 ശതമാനം പേരും നിരസിച്ചു.
അസിസ്റ്റഡ് സൂയിസൈഡിന് തങ്ങളുടെ പ്രിയപ്പെട്ടവരെ മറ്റൊരു രാജ്യത്തേക്ക് കൊണ്ടുപോകുമ്പോൾ, പണം ഈടാക്കാതെ സൂയിസൈഡ് ടൂറിസത്തെ അനുവദിക്കുന്ന ബില്ലിൽ ഭേദഗതി പരിഗണിക്കുമെന്ന് 2009 ൽ ബ്രിട്ടീഷ് പാർലമെന്റ് വ്യക്തമാക്കി.
അസിസ്റ്റഡ് സൂയിസൈഡ് നിരോധിക്കുന്ന നിയമം ബ്രിട്ടനിലുണ്ട്, എന്നാൽ അത്തരം കേസുകളിൽ ഇത് നടപ്പാക്കിയിട്ടില്ല.
അമേരിക്ക
1997 ൽ ഒറിഗൺ ഡെത്ത് വിത്ത് ഡിഗ്നിറ്റി ആക്റ്റ് പ്രാബല്യത്തിൽ വന്നു.
2008 ൽ വാഷിംഗ്ടൺ സ്റ്റേറ്റ് അവരുടെ നിയമം പാസാക്കി 2009 ൽ നടപ്പാക്കി.
യോഗ്യതയുള്ള രോഗികളുടെ വ്യക്തിഗത ആവശ്യങ്ങൾ അടിസ്ഥാനമാക്കി ലൈസൻസുള്ള ഡോക്ടർമാർക്ക് മാത്രമേ ഈ നിയമങ്ങൾ നടപ്പിലാക്കാൻ കഴിയൂ.
ദയാവധത്തിന് യോഗ്യത നേടുന്നതിന് രോഗികൾ സംസ്ഥാന ആവശ്യകതകൾ കൂടി പാലിക്കണം.
ഇതും കാണുക ദയാവധം ആത്മഹത്യ ദയാവധം ഇന്ത്യയിൽ നിഷ്ക്രിയ ദയാവധം അവലംബം പുറം കണ്ണികൾ ജീവിതചക്രം ഡിഗ്നിറ്റാസ് ലഘുലേഖ "ഡിഗ്നിറ്റാസ് എങ്ങനെ പ്രവർത്തിക്കുന്നു" " അടുത്തത്: ആരോഗ്യമുള്ള ആളുകൾക്കുള്ള അസിസ്റ്റഡ് സൂയിസൈഡ് ".
ഹഫിംഗ്‌ടൺ പോസ്റ്റ്
ആത്മാറാം പാണ്ഡുരംഗ് ആത്മാറാം പാണ്ഡുരംഗ്
പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു സാമൂഹ്യപരിഷ്കർത്താവായിരുന്നു ആത്മാറാം പാണ്ഡുരംഗ് അഥവാ ആത്മാറാം പാണ്ഡുരംഗ് തുർഖദേകർ (1823 – 26 April 1898).
തുർഖദ് എന്ന തൂലികാനാമത്തിൽ ഇംഗ്ലീഷ് പ്രസിദ്ധീകരണങ്ങളിൽ അദ്ദേഹം എഴുതിവന്നു .
പ്രാർത്ഥനാസമാജം സ്ഥാപിച്ച അദ്ദേഹം ബോംബെ നാച്ചുറൽ ഹിസ്റ്ററി സൊസൈറ്റി സ്ഥാപനത്തിൽ സഖാറാം അർജുൻ തുടങ്ങിയവരോടൊപ്പം പങ്കുവഹിച്ചു .
പാണ്ഡുരംഗ് യശ്വന്ത്-യശോദഭായ് ദമ്പതികളുടെ മകനായി 1823-ൽ മഹാരാഷ്ട്രയിൽ ജനിച്ച ആത്മാറാം ഗ്രാന്റ് മെഡിക്കൽ കോളേജിൽ നിന്ന് വൈദ്യത്തിൽ ബിരുദം നേടി.
ഭാഷാപണ്ഡിതനായിരുന്ന ദദോബ പാണ്ഡുരംഗിന്റെ സഹോദരനായിരുന്നു ആത്മാറാം.
1879-ൽ കുറഞ്ഞകാലം ബോംബെയുടെ ഷെരിഫ് ആയി പ്രവർത്തിച്ചു .
ഭീവണ്ഡിയിൽ വസൂരി വാക്സിൻ പ്രചാരണത്തിലൂടെ പ്രവർത്തനരംഗത്തിറങ്ങിയ അദ്ദേഹം 1868-ലെ പകർച്ചവ്യാധി നിയമത്തിന്റെ വകുപ്പുകൾക്ക് രൂപം നൽകുന്നതിൽ പങ്കുവഹിച്ചു.
മഹാരാജ് അപകീർത്തികേസിൽ സാക്ഷിയായിരുന്ന ആത്മാറാം ആശ്രമങ്ങളിൽ നടക്കുന്ന ലൈംഗികാഭാസങ്ങൾക്കെതിരെയും സമുദായത്തിലെ ശൈശവവിവാഹങ്ങൾക്കെതിരെയും ശബ്ദമുയർത്തി.
പ്രാർത്ഥന സമാജം
1867 മാർച്ച് 31-നാണ് ആത്മാറാമിന്റെ വീട്ടിൽ വെച്ച് പ്രാർത്ഥന സമാജം സ്ഥാപിക്കപ്പെടുന്നത്.
ജാതിവ്യവസ്ഥയെ എതിർക്കുക, ശൈശവവിവാഹം നിർത്തലാക്കുക, വിധവാവിവാഹം പ്രോത്സാഹിപ്പിക്കുക എന്നിവയൊക്കെയായിരുന്നു പ്രാർത്ഥനാസമാജത്തിന്റെ സ്ഥാപകലക്ഷ്യങ്ങൾ.
കേശവ് ചന്ദ്രസെന്നിനെ പോലുള്ളവരെ ഇത് സ്വാധീനിച്ചു .
ലോനാവാലയിലെ സന്ദർശനത്തെതുടർന്നുണ്ടായ ശ്വാസകോശരോഗത്തെ തുടർന്ന് 1898-ൽ ആത്മാറാം അന്തരിച്ചു .
പുരോഗമനേച്ഛുവായ ഒരു ഹിന്ദു പരിഷകർത്താവായി അദ്ദേഹം അനുസ്മരിക്കപ്പെടുന്നു .
രാധാഭായ് ആയിരുന്നു സഹധർമ്മിണി.
രവീന്ദ്രനാഥ ടാഗോറിന്റെ സുഹൃത്തായിരുന്ന അന്നപൂർണ്ണ (അന ),മൊറേശ്വർ ആത്മാറാം , മനേക് , ധ്യാനേശ്വർ ആത്മാറാം എന്നിവർ മക്കളായിരുന്നു.
ആത്മാവിനു ശരിയെന്നു തോന്നുന്ന കാര്യങ്ങൾ
സി.വി. ബാലകൃഷ്ണൻ എഴുതിയ നോവലാണ് ആത്മാവിന് ശരിയെന്നു തോന്നുന്ന കാര്യങ്ങൾ .
2000-ലെ കേരള സാഹിത്യ അക്കാദമി പുരസ്കാരം ഈ കൃതിക്ക് ലഭിച്ചിരുന്നു .
ആത്മാവിന്റെ മുറിവുകൾ
എം. തോമസ് മാത്യു രചിച്ച ഗ്രന്ഥമാണ് ആത്മാവിന്റെ മുറിവുകൾ .
2001-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
എക്സിക്യൂട്ടീവ് മാസ്റ്റർസ് ഡിഗ്രി
ജോലി ചെയ്തുകൊണ്ടിരിക്കുന്ന ഉദ്യോഗസ്ഥർക്ക് ചെയ്യാവുന്ന ബിരുദാനന്തരബിരുദമാണ് എക്സിക്യൂട്ടീവ് മാസ്റ്റർസ് ഡിഗ്രി.
എക്സിക്യൂട്ടീവ്‌ മാസ്റ്റർ ഓഫ് ആർട്സ്, എക്സിക്യൂട്ടീവ്‌ മാസ്റ്റർ ഓഫ് സയൻസ്, എക്സിക്യൂട്ടീവ്‌ മാസ്റ്റർ ഓഫ് ബിസിനസ്‌ അഡ്മിനിസ്ട്രേഷൻ, എക്സിക്യൂട്ടീവ്‌ മാസ്റ്റർ ഓഫ് കമ്മ്യൂണിക്കേഷൻ, എക്സിക്യൂട്ടീവ്‌ മാസ്റ്റർ ഓഫ് അഡ്വാൻസ്‌ഡ് സ്റ്റഡീസ് ഇൻ ഹ്യുമാനിറ്റെരിയൻ ലോജിസ്റ്റിക്സ് ആൻഡ്‌ മാനേജ്‌മന്റ്‌ (എംഎഎസ്എച്എൽഎം) എന്നിവയാണ് സാധാരയായി ചെയ്യാറുള്ള എക്സിക്യൂട്ടീവ്‌ മാസ്റ്റർ ഡിഗ്രികൾ.
എം ബിബ് എ എന്നാൽ മാസ്റ്റർ ഓഫ് ബിസിനസ്‌ അഡ്മിനിസ്ട്രേഷൻ എന്നതാണ്.
ബിരുദാനന്തരബിരുദം എന്നത് ഒരു വിദ്യാഭ്യാസ യോഗ്യതയാണ്.
സാ‍ധാരണയായി ബിരുദം നേടിയതിനു ശേഷം ഒരു പഠനശാഖയിലോ തൊഴിൽമേഖലയിലോ ഉപരിപഠനം പൂർത്തിയാക്കി നേടുന്ന യോഗ്യതയാണ് ബിരുദാനന്തരബിരുദം.
ശാസ്ത്രവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് സയൻസ് എന്നും മാനവികവിഷയങ്ങളിൽ നേടുന്ന ബിരുദാനന്തരബിരുദം മാസ്റ്റർ ഓഫ് ആർട്‌സ് എന്നുമാണ് അറിയപ്പെടുന്നത്.
ചില സർവകലാശാലകൾ എംഎസ്സി ബിരുദവും മറ്റു ചിലത് എംഎ ബിരുദവും നൽകിപ്പോരുന്ന ചില വിഷയങ്ങളുമുണ്ട്.
മുഴുവൻസമയം ജോലി ചെയ്തുകൊണ്ടിരിക്കുന്ന ഉദ്യോഗസ്ഥർ ചെയ്യുന്ന ഡിഗ്രിയാണ് എക്സിക്യൂട്ടീവ് മാസ്റ്റർ ഡിഗ്രി എന്നതിനാൽ അവർക്ക് അനുയോജ്യമായ രീതിയിലാണ് കോഴ്സ് രൂപപ്പെടുത്തിയിരിക്കുന്നത്.
ഒരുമാസത്തിൽ നിരവധി ദിവസം (ഒരാഴ്ച്ചയിൽ കൂടാതെ) എല്ലാ മാസവും രണ്ട് മുതൽ മൂന്ന് വർഷത്തേക്ക് എക്സിക്യൂട്ടീവ് മാസ്റ്റർ ഡിഗ്രി കോഴ്സ് നടക്കുന്നു.
എന്നാൽ ചില കോഴ്സുകൾ അവധിദിനങ്ങളിലും രാത്രി സമയത്തും ആയിരിക്കും ക്ലാസുകൾ നടക്കുന്നത്.
എക്സിക്യൂട്ടീവ് മാസ്റ്റർ ഓഫ് സയൻസ് ഇൻ കമ്മ്യൂണിക്കേഷൻ, എക്സിക്യൂട്ടീവ് മാസ്റ്റർ ഇൻ മാർക്കറ്റിംഗ് സെയിൽസ്, എക്സിക്യൂട്ടീവ് മാസ്റ്റർ ഓഫ് സയൻസ് ഇൻ ഹെൽത്ത് സിസ്റ്റംസ് തുടങ്ങിയവയാണ് പ്രധാന തരങ്ങൾ.
എക്സിക്യൂട്ടീവ് മാസ്റ്റർ ഡിഗ്രിക്ക് അപേക്ഷിക്കുന്നവർക്ക് സാധാരണയായി ഇവ ഉണ്ടായിരിക്കും: ബാച്ചിലർ ഡിഗ്രി അല്ലെങ്കിൽ ഹൈ സ്കൂൾ ഡിപ്ലോമ പഠനമേഖലയിൽ 4 മുതൽ 15 വരെ പ്രവർത്തിപരിചയം ലീഡർഷിപ്പ് സാമർത്ഥ്യം
ഓരോ രാജ്യങ്ങളിലും പ്രവേശനത്തിനുള്ള ആവശ്യതകൾ വ്യത്യസ്തമായിരിക്കും.
ചില യൂണിവേഴ്സിറ്റികളും സ്വകാര്യ സ്ഥാപനങ്ങൾക്കും ജിമറ്റ്, ജിആർഇ പോലുള്ള ടെസ്റ്റ്‌ സ്കോറുകൾ പ്രവേശനത്തിനു ആവശ്യമായിരിക്കും.
ബാച്ചിലർ ഡിഗ്രി എന്നത് ഒരു വിദ്യാഭ്യാസ യോഗ്യതയാണ്.
പൊതുവായി അണ്ടർ ഗ്രാജുവേറ്റ് കോഴ്സ് എന്നും പറയാറുണ്ട്.
ബാച്ചിലർ ഓഫ് എൻ‌ജിനീയറിങ്ങ് (ബിഇ), ബാച്ചിലർ ഓഫ് ടെക്കനോളജി (ബി.ടെക്) എന്നിവ ഉദാഹരണങ്ങളാണ്.
അതേസമയം ബി.എ, ബി.എസ്.സി, ബി.കോം, ബി.സി.എ. എന്നീ ഡിഗ്രികൾ 3 വർഷം കൊണ്ട് പൂർത്തിയാക്കേണ്ടവയാണ്.
ബി.എ, ബി.എസ്.സി, ബി.കോം, ബി.സി.എ, ബി.ബി.എ. മുതലായ പരമ്പരാഗത ബിരുദ പഠനം മൂന്നു വർഷം കൊണ്ടാണ്‌ പൂർത്തിയാകുന്നത്.
2009 മുതൽ കേരളത്തിൽ (കേരള സർവകലാശാലയിൽ ഒഴികെ) ബി.എ, ബി.എസ്.സി, ബി.കോം.
, ബി.സി.എ., ബി.ബി.എ. മുതലായ പരമ്പരാഗത ത്രിവൽസര ബിരുദതല പഠനം, വാർഷിക രീതി അവസാനിപ്പിച്ച്, പൂർണ്ണമായും ചോയ്സ് ബെയിസ്ഡ് ക്രെഡിറ്റ് ആൻഡ് സെമസ്റ്റർ സമ്പ്രദായത്തിലേക്ക് (സിസിഎസ്എസ്) മാറി.
ഇൻഫർമേഷൻ ടെക്നോളജി
മൈക്രോപ്രോസസ്സർ അടിസ്ഥാനമാക്കിയുള്ള മറ്റുപകരണങ്ങളോ ഉപയോഗിച്ച്‌, വിവരങ്ങൾ ശേഖരിക്കുക, സൂക്ഷിച്ചു വക്കുക, അയക്കുക എന്നിങ്ങനെ പല വിധത്തിൽ പാകപ്പെടുത്തുന്ന ശാസ്ത്രസാങ്കേതിക വിദ്യയെ ഇൻഫർമേഷൻ ടെക്നോളജി (ഐ.ടി) അഥവാ വിവരസാങ്കേതിക വിദ്യ എന്നു വിളിക്കുന്നു.
ഇൻഫൊർമേഷൻ ടെക്നൊളജി അസ്സോസിയേഷൻ ഓഫ് അമേരിക്ക അഥവാ ഐടിഎഎയുടെ നിർവചനമനുസരിച്ച്, കംപ്യൂട്ടർ അടിസ്ഥാനമാക്കിയുള്ള ഇൻഫൊർമേഷൻ സിസ്റ്റംസിൻറെ പഠനം, രൂപകല്പന (ഡിസൈൻ), നിർമ്മാണം, അതിൻറെ ഇംപ്ലിമെന്റേഷൻ, നിയന്ത്രണം എന്നിവക്കു പൊതുവെ പറയുന്ന പേരാണ് ഐ ടി അഥവാ ഇൻഫർമേഷൻ ടെക്നോളജി.
റ്റാലി സ്റ്റിക്ക് എന്നതിൻറെ രൂപത്തിലുള്ള ഉപകരണങ്ങൾ ഉപയോഗിച്ച് ആയിരക്കണക്കിനു വർഷങ്ങളോളം കണക്കു കൂട്ടലിൽ സഹായിക്കാനായി ഉപയോഗിക്കപ്പെട്ടു.
ആന്റി കൈത്തെറ സാങ്കേതികവിദ്യയായിരുന്നു ബി. സി. ഇ.
ഒന്നാം നൂറ്റാണ്ടിൽപ്പോലും ഉപയോഗിച്ചിരുന്ന ആദ്യ അനലോഗ് കമ്പ്യൂട്ടർ.
ഇത്, ഏറ്റവും ആദ്യം അറിയപ്പെട്ട ഗിയർ പ്രവർത്തക സംവിധാനമായിരുന്നു.
വാൽ വുകളും സ്വുച്ചുകളും ഉപയോഗിച്ചുള്ള ഇലക്ട്രോണിക് കമ്പ്യൂട്ടറുകൾ 1940കളിൽ ആണു പ്രത്യക്ഷപ്പെടാൻ തുടങ്ങിയത്.
വിവരസാങ്കേതികവിദ്യാ ലോകം വളരെ വിശാലമാണ്.
അതിൽ ധാരാളം മേഖലകൾ ഉൾപ്പെടുന്നു.
പ്രക്രിയകൾ, കമ്പ്യൂട്ടർ സോഫ്റ്റ്‌വെയർ, കമ്പ്യൂട്ടർ ഹാർഡ്‌വെയർ, പ്രോഗ്രാമിങ്ങ് ഭാഷകൾ, ഡാറ്റ കൺസ്ട്രക്ടുകൾ മുതലായവ ഇതിൽപ്പെടും.
എന്നാൽ ആ ലോകം ഇതിൽ മാത്രം പരിമിതമല്ല.
ചുരുക്കത്തിൽ ഡാറ്റയെ സംബന്ധിക്കുന്നതെല്ലാം, വിവരങ്ങളോ (ഇൻഫർമേഷൻ) അറിവോ (നോളജ്), ദൃഷ്ടിഗോചരമായതോ (വിഷ്വൽ), ശബ്ദ-ചിത്ര-ചലച്ചിത്ര മിശ്രിതമായതോ (മൾട്ടിമീഡിയ) എല്ലാം തന്നെ വിവരസാങ്കേതികവിദ്യയെന്ന പ്രവൃത്തിമണ്ഡലത്തിൽ (ഡൊമൈൻ) ഉൾപ്പെടുന്നു.
അവലംബം ↑ Bologna Process: Swiss National Report 2007-2008 ↑ ↑ Interview with the Head of USI Executive Master of Science in Communication program ↑
എക്സൊഫ്താൽമോമീറ്റർ ഇംഗ്ലീഷ് വിലാസം https://ml.wikipedia.org/wiki/Exophthalmometer ഒരു എക്സൊഫ്താൽമോമീറ്റർ
കണ്ണ് മുന്നോട്ട് തള്ളി വരുന്ന അവസ്ഥയായ എക്സൊഫ്താൽമോസ് ബാധിച്ച രോഗികളിൽ കണ്ണിന്റെ മുന്നോട്ടുള്ള സ്ഥാനചലനത്തിന്റെ അളവ് കണക്കാക്കാൻ ഉപയോഗിക്കുന്ന ഒരു ഉപകരണമാണ് എക്സൊഫ്താൽമോമീറ്റർ .
എക്സോഫ്താൽമോമീറ്ററുകൾക്ക് എനോഫ്താൽമോസ് (കണ്ണ് ഓർബിറ്റിന് ഉള്ളിലേക്ക് നീങ്ങിപ്പോകുന്ന അവസ്ഥ), ബ്ലോ ഔട്ട് ഫ്രാക്ചർ അല്ലെങ്കിൽ ചില നിയോപ്ലാസങ്ങൾ എന്നിവ തിരിച്ചറിയാനും കഴിയും.
നിരവധി തരം എക്സോഫ്താൽമോമീറ്ററുകളുണ്ട്: ഹെർട്ടൽ, ല്യൂഡെ എക്സോഫ്താൽമോമീറ്ററുകൾ കോർണിയൽ അപെക്സും ലാറ്ററൽ ഓർബിറ്റൽ റിമ്മും തമ്മിലുള്ള ദൂരം അളക്കുന്നു, അതേസമയം നൗഗിൾ എക്സോഫ്താൽമോമീറ്ററുകൾ രണ്ട് കണ്ണും തമ്മിലുള്ള ആപേക്ഷിക വ്യത്യാസം അളക്കുന്നു.
ലാറ്ററൽ ഓർബിറ്റൽ റിമ്മിൽ നിന്ന് കോർണിയൽ അഗ്രത്തിലേക്ക് ഉള്ള ദൂരമാാണ് ഹെർട്ടൽ എക്സോഫ്താൽമോമീറ്ററുകൾ അളക്കുന്നത്.
ലാറ്ററൽ ഓർബിറ്റൽ റിം ഈ ഉപകരണത്തിന്റെ റഫറൻസ് പോയിന്റായി വർത്തിക്കുന്നതിനാൽ ഓർബിറ്റൽ ഫ്രാക്ചർ ഉള്ളപ്പോഴോ ലാറ്ററൽ ഓർബിറ്റോടോമിക്കു ശേഷമോ ആണെങ്കിൽ ഹെർട്ടൽ എക്സോഫ്താൽമോമീറ്ററിന്റെ ഉപയോഗം സങ്കീർണ്ണമായേക്കാം, കാരണം .
ഈ സന്ദർഭങ്ങളിൽ നൗഗൽ എക്സോഫ്താൽമോമീറ്റർ ഉപയോഗിക്കുന്നതിന് പരിഗണന നൽകണം.
നൗഗൽ എക്സോഫ്താൽമോമീറ്ററുകൾ സുപ്പീരിയർ അല്ലെങ്കിൽ ഇൻഫീരിയർ ഓർബിറ്റൽ റിമ്മിന് (കവിൾ എല്ലുകളും നെറ്റിയും) അല്പം മുകളിലും താഴെയുമായി ഫിക്സേഷൻ പോയിന്റുകൾ ഉപയോഗിക്കുന്നു.
ഹെർട്ടൽ രീതി ഉപയോഗിച്ച് ലഭിച്ച കേവലമായ അളവിന് വിപരീതമായി, രണ്ട് കണ്ണുകൾ തമ്മിലുള്ള പ്രോപ്റ്റോസിസിലെ വ്യത്യാസം ആണ് നൗഗൽ എക്സോഫ്താൽമോമീറ്ററുകൾ അളക്കുന്നത്.
ല്യൂഡെ എക്സോഫ്താൽമോമീറ്ററുകൾ ലാറ്ററൽ ലാറ്ററൽ ഓർബിറ്റൽ വാളിൽ ഫിക്സ്സ് ചെയ്ത് സുതാര്യമായ ഒരു റൂളർ ഉപയോഗിച്ച് പ്രോട്ടോറഷന്റെ അളവ് അളക്കുന്നു.
സാധാരണ അളവുകൾ
സാധാരണ ശ്രേണി 12–21 മി.മീ.
ആഫ്രിക്കൻ വംശജരായ ആളുകൾക്ക് ഉയർന്ന സാധാരണ പരിധി അൽപ്പം കൂടുതലാണ് (ഏകദേശം 23–24 മി.മീ.).
കണ്ണുകൾക്കിടയിൽ 2 മില്ലീമീറ്ററിൽ കൂടുതലുള്ള പ്രധാനമാണ്.
കുട്ടികളിലും കൗമാരക്കാരിലും പ്രായത്തിനനുസരിച്ച് എക്സോഫ്താൽമോമെട്രിക് അളവുകൾ വർദ്ധിക്കുന്നു.
ശരാശരി അളവുക 4 വയസിൽ താഴെ 13.2 മി.മീ, 5–8 വയസ്സ് 14.4 മി.മീ.
, 9-12 വയസ്സ് 15.2 മി.മീ.
, 13–17 വയസ്സ് 16.2 മി.മീ.
എന്നിങ്ങനെയാണ്.
കണ്ണിന്റെ ആക്സിയൽ നീളവും എക്സോഫ്താൽമോമീറ്റർ അളവിനെ ബാധിക്കുന്നുണ്ട്.
കഠിനമായ ഹ്രസ്വദൃഷ്ടിയിൽ സ്യൂഡോപ്രോപ്റ്റോസിസ് കണ്ടേക്കാം.
എക്സിഫ് ഇംഗ്ലീഷ് വിലാസം https://ml.wikipedia.org/wiki/Exchangeable_image_file_format
ഡിജിറ്റൽ‌ ക്യാമറകൾ ഉപയോഗിച്ചെടുക്കുന്ന ചിത്രങ്ങളിൽ‌ കാണുന്നൊരു പ്രത്യേകതയാണിത്‌.
JPEG , TIFF Rev. 6.0 , RIFF WAV തുടങ്ങിയ ചിത്രസന്നിവേശരീതികളിൽ‌ മെറ്റാഡാറ്റ കൂടി ഉൾ‌പ്പെടുത്തി വികസിപ്പിച്ചെടുത്ത മറ്റൊരു സങ്കലന രീതിയാണ് എക്സിഫ് (Exif‌-ആഗലേയം:Exchangeable image file format -Exif ).
1998, ജൂൺ 12 -ന്‌ ജപ്പാൻ‌ ഇലക്‌ട്രോണിക്‌ ഇൻ‌ഡസ്‌ട്രീസ്‌ ഡെവലപ്‌മെന്റ്‌ അസ്സോസിയേഷൻ‌(JEIDA) ആണിതു വികസിപ്പിച്ചെടുത്തത്‌.
എക്സിഫ് പ്രിന്റ്‌ എന്ന പേരിലിതിന്റെ രണ്ടാം‌ പതിപ്പ്‌ ഏപ്രിൽ‌ 2002-ൽ‌ പുറത്തു വന്നു.
ക്യാമറ നിർ‌മ്മാതാക്കൾ‌ മാത്രമാണ് ഈ ചിത്രസങ്കലനരീതി ഇപ്പോഴും‌ ഉപയോഗിച്ചു വരുന്നത്‌.
നിർദ്ദിഷ്ട മെറ്റാഡാറ്റ ടാഗുകൾ സഹിതം സ്പെസിഫിക്കേഷൻ ഇനിപ്പറയുന്ന എൻകോഡിംഗ് ഫോർമാറ്റുകൾ ഉപയോഗിക്കുന്നു: കംപ്രസ് ചെയ്ത ഇമേജ് ഫയലുകൾക്കുള്ള ജെപെഗ് ലോസി കോഡിംഗ്, ടിഫ് റെവ്.
(TIFF Rev.) 6.0 (RGB അല്ലെങ്കിൽ YCbCr) കംപ്രസ് ചെയ്യാത്ത ഇമേജ് ഫയലുകൾക്കും റിഫ്(RIFF) വേവ്(WAV) ഓഡിയോ ഫയലുകൾക്കും (ലീനിയർ PCM അല്ലെങ്കിൽ ITU-T G.711 μ-law PCM കംപ്രസ് ചെയ്യാത്ത ഓഡിയോ ഡാറ്റയ്ക്കും, IMA-ADPCM കംപ്രസ് ചെയ്ത ഓഡിയോ ഡാറ്റയ്ക്കും) വേണ്ടിയുള്ളതാണ്.
ഇത് ജെപെഗ്(JPEG) 2000 അല്ലെങ്കിൽ ജിഫ്(GIF) എൻകോഡ് ചെയ്ത ചിത്രങ്ങളെ പിന്തുണയ്ക്കുന്നില്ല.
എക്സിറ്റ് നടപടിക്രമം ഇംഗ്ലീഷ് വിലാസം https://ml.wikipedia.org/wiki/EXIT_procedure
എക്സിറ്റ് നടപടിക്രമം , അല്ലെങ്കിൽ എക്‌സ് യൂറോ ഇൻട്രാപാർട്ടം ട്രീറ്റ്‌മെന്റ് പ്രൊസീജ്യർ , എയർവേ കംപ്രഷൻ ഉള്ള കുഞ്ഞുങ്ങളെ പ്രസവിക്കാൻ ഉപയോഗിക്കുന്ന ഒരു പ്രത്യേക തരം പ്രസവ ശസ്ത്രക്രിയാ പ്രക്രിയയാണ്.
നവജാത ശിശുക്കളിൽ ശ്വാസനാള കംപ്രഷൻ ഉണ്ടാകാനുള്ള കാരണങ്ങൾ ബ്രോങ്കോപൾമോണറി സീക്വസ്ട്രേഷൻ, ജന്മനായുണ്ടാകുന്ന സിസ്റ്റിക് അഡിനോമാറ്റോയിഡ് തകരാറുകൾ, ടെറാറ്റോമ പോലുള്ള വായ അല്ലെങ്കിൽ കഴുത്തിലെ ട്യൂമർ, പ്ലൂറോപൾമോണറി ബ്ലാസ്റ്റോമ പോലുള്ള ശ്വാസകോശ അല്ലെങ്കിൽ പ്ലൂറൽ ട്യൂമർ എന്നിവയുൾപ്പെടെ നിരവധി അപൂർവ ജന്മനായുള്ള വൈകല്യങ്ങൾ ആണ്.
ജനനസമയത്ത് കണ്ടെത്തിയ എയർവേ കംപ്രഷൻ ഒരു മെഡിക്കൽ എമർജൻസി ആണ്.
എന്നിരുന്നാലും, മിക്ക കേസുകളിലും, പ്രസവത്തിനു മുമ്പുള്ള അൾട്രാസൗണ്ട് പരിശോധനകളിൽ എയർവേ കംപ്രഷൻ കണ്ടുപിടിക്കപ്പെടുന്നതിനാൽ എക്സിറ്റ് നടപടിക്രമമോ മറ്റ് മാർഗങ്ങളോ ഉപയോഗിച്ച് സുരക്ഷിതമായ പ്രസവം ആസൂത്രണം ചെയ്യാൻ സമയം അനുവദിക്കുന്നു.
എക്സിറ്റ് എന്നത് ഒരു സാധാരണ ക്ലാസിക്കൽ സിസേറിയൻ ശസ്ത്രക്രിയയുടെ വിപുലീകരണമാണ്, അതിൽ അനസ്തേഷ്യ ചെയ്ത അമ്മയുടെ വയറിന്റെയും ഗർഭപാത്രത്തിന്റെയും മധ്യരേഖയിൽ ഒരു തുറക്കൽ നടത്തുന്നു.
തുടർന്ന് എക്സിറ്റ് നടപടിക്രമം: കുഞ്ഞ് ഭാഗികമായി ഓപ്പണിംഗിലൂടെ പ്രസവിക്കപ്പെടുന്നു, പക്ഷേ അതിന്റെ പൊക്കിൾക്കൊടി മറുപിള്ളയുമായി ബന്ധപ്പെട്ടിരിക്കുന്നു, അതേസമയം ഒരു പീഡിയാട്രിക് ഓട്ടോളറിംഗോളജിസ്റ്റ്-ഹെഡ് നെക്ക് സർജൻ ഗർഭസ്ഥ ശിശുവിന് ശ്വസിക്കാൻ കഴിയുന്ന ഒരു ശ്വാസനാളം സ്ഥാപിക്കുന്നു.
എക്സിറ്റ് പൂർത്തിയായിക്കഴിഞ്ഞാൽ, പൊക്കിൾകൊടി മുറുകെപ്പിടിക്കുകയും തുടർന്ന് മുറിക്കുകയും കുഞ്ഞിനെ പൂർണ്ണമായി പ്രസവിക്കുകയും ചെയ്യുന്നു.
ഗുരുതരമായ കൺജനിറ്റൽ ഡയഫ്രാമാറ്റിക് ഹെർണിയയ്ക്ക് (സിഡിഎച്ച്) ഗര്ഭപിണ്ഡത്തിന്റെ ശസ്ത്രക്രിയയ്ക്ക് വിധേയരായ രോഗികളിൽ താൽക്കാലിക ശ്വാസനാളം അടയുന്നത് മാറ്റുന്നതിനാണ് എക്‌സ് യൂറോ ഇൻട്രാപാർട്ടം ട്രീറ്റ്‌മെന്റ് (എക്‌സിറ്റി) യഥാർത്ഥത്തിൽ വികസിപ്പിച്ചെടുത്തത്.
സിഡിഎച്ച് ഉള്ള ഗര്ഭപിണ്ഡങ്ങളുടെ ഒരു തിരഞ്ഞെടുത്ത ഗ്രൂപ്പില്, ഗര്ഭപിണ്ഡത്തിന്റെ ശ്വാസകോശ ദ്രാവകത്തിന്റെ സാധാരണ ഒഴുക്ക് തടസ്സപ്പെടുത്താനും ശ്വാസകോശ വികാസവും വളർച്ചയും ഉത്തേജിപ്പിക്കാനും ശ്വാസനാളം അടഞ്ഞുകിടക്കുന്നു.
ശ്വാസനാളം തടസ്സപ്പെട്ടതിനാൽ, ജനനസമയത്ത് എയർവേ മാനേജ്മെന്റ് വളരെ പ്രധാനമാണ്.
കുഞ്ഞ് പ്ലാസന്റൽ സപ്പോർട്ടിൽ നിൽക്കുമ്പോൾ അടവ് നീക്കം ചെയ്യാനും ശ്വാസനാളം സുരക്ഷിതമാക്കാനും കഴിയുന്ന തരത്തിൽ പ്രസവം ക്രമീകരിക്കുക എന്നതായിരുന്നു പരിഹാരം.
ഗർഭപാത്രം അയവുള്ളതാക്കുകയും ഗർഭാശയ-പ്ലാസന്റൽ രക്തയോട്ടം കേടുകൂടാതെ നിലനിർത്തുകയും ചെയ്താൽ, ശ്വാസനാളം സുരക്ഷിതമായിരിക്കുമ്പോൾ ഗര്ഭപിണ്ഡത്തിന് മാതൃ 'ഹാർട്ട്-ലംഗ് മെഷീനിൽ' തുടരാനാവും.
ക്ലിനിക്കൽ ട്രയലുകളിൽ ശ്വാസനാളം അടയുന്ന സാങ്കേതികത ഇപ്പോഴും പഠനത്തിലാണ്, ഗര്ഭപിണ്ഡത്തിന്റെ ശ്വാസനാള തടസ്സത്തിന്റെ മറ്റ് കാരണങ്ങൾ കൈകാര്യം ചെയ്യുന്നതിന് എക്സിറ്റ് നടപടിക്രമങ്ങൾ ഉപയോഗപ്രദമാണെന്ന് തെളിയിക്കപ്പെട്ടിട്ടുണ്ട്.
അമ്മയുടെ ഫിസിഷ്യൻമാരും നവജാത ശിശുവിൽ പ്രവർത്തിക്കുന്ന സ്പെഷ്യലിസ്റ്റുകളും തമ്മിലുള്ള സൂക്ഷ്മമായ ഏകോപനം ആവശ്യമായതിനാൽ, എക്സിറ്റ് ഒരു സാധാരണ സി-സെക്ഷനേക്കാൾ വളരെ സങ്കീർണ്ണമാണ്.
പൊക്കിൾക്കൊടിയിലൂടെ ആവശ്യമായ രക്തപ്രവാഹം സംരക്ഷിക്കുക, മറുപിള്ളയെ സംരക്ഷിക്കുക, ഗര്ഭപാത്രത്തിന്റെ സങ്കോചം ഒഴിവാക്കുക, അങ്ങനെ ശ്വാസനാളം സ്ഥാപിക്കാൻ മതിയായ സമയമുണ്ട്.
കൂടാതെ,  ഫിസിയോളജിക്കൽ ഒക്ലൂഷൻ ഒഴിവാക്കാൻ ചൂടാക്കിയ ദ്രാവകത്തിൽ സൂക്ഷിക്കണം.
ഇതും കാണുക ഫീറ്റൽ ഇന്റർവെൻഷൻ അവലംബം പുറംകണ്ണികൾ എസ്എസ്എം ഹെൽത്ത് സെന്റ് ലൂയിസ് ഫെറ്റൽ കെയർ ഇൻസ്റ്റിറ്റ്യൂട്ടിലെ എക്സിറ്റ് നടപടിക്രമം Trachey കിഡ്സ് - എക്സിറ്റ് നടപടിക്രമം - ന്യൂസിലാൻഡ്
എക്സിറ്റ് പോൾ
സമ്മതിദായകർ വോട്ടു രേഖപ്പെടുത്തിയ ഉടൻ തന്നെ ‘നിങ്ങൾ ആർക്കു വോട്ടു ചെയ്തു’ എന്ന് ആരാഞ്ഞ് കൊണ്ട് നടത്തുന്ന, വോട്ടർമാരുടെ തെരഞ്ഞെടുപ്പാണ് ഇലക്ഷൻ എകിസ്റ്റ് പോൾ (election exit poll).
ഏതു പാർട്ടിയ്ക്കാണ് ഈ തെരെഞ്ഞെടുപ്പ് കാലാവസ്ഥ അനുകൂലമായി ഭവിക്കുക എന്നത് ഇതിലൂടെ വലിയൊരു അളവ് വരെ അറിയാൻ കഴിയും എന്ന് കരുതപ്പെടുന്നു.
Opinion Polls അല്ലെങ്കിൽ അഭിപ്രായ വോട്ടെടുപ്പിൽ ‘നിങ്ങൾ ആർക്ക് വോട്ടു ചെയ്യാൻ ഉദ്ദേശിക്കുന്നു’ എന്നതാണ് അന്വേഷിക്കുന്നതെങ്കിൽ, എക്സിറ്റ് പോളുകളിൽ ‘നിങ്ങൾ ആർക്ക് വോട്ടു ചെയ്തു’ എന്നാണ് ചോദിക്കുന്നത്.
എക്സിറ്റ് പോളുകൾ നടത്തുന്ന വിവധ സംഘടനകളും സ്ഥാപനങ്ങളുമുണ്ട്‌.
ജനപ്രാതിനിധ്യ നിയമത്തിൽ ഭേദഗതി വരുത്തി, തങ്ങൾ നിഷ്കർഷിക്കുന്ന ഒരു പ്രത്യേക കാലയളവിലേക്ക് എക്സിറ്റ്, അഭിപ്രായ വോട്ടെടുപ്പുകളിൽ നിരോധനം ഏർപ്പെടുത്തണം എന്നാവശ്യപ്പെട്ടു തെരഞ്ഞെടുപ്പ് കമ്മിഷൻ 2004ൽ നിയമ മന്ത്രാലയത്തെ സമീപിച്ചിരുന്നു.
ഈ ആവശ്യത്തിനു ആറു ദേശീയ പാർട്ടികളുടെയും പതിനെട്ടു സംസ്ഥാന പാർട്ടികളുടെയും ‘എൻഡോർസ്മെന്റും’ ഉണ്ടായിരുന്നു.
ഈ ആവശ്യത്തെ മന്ത്രാലയം ഭാഗികമായി അംഗീകരിക്കുകയും ഫെബ്രുവരി 2010ൽ, ജനപ്രാതിനിധ്യ നിയമത്തിൽ 126(A) എന്ന സെക്ഷൻ അവതരിപ്പിക്കുക വഴി എക്സിറ്റ് പോളുകളിൽ നിയന്ത്രണം ഏർപ്പെടുത്തുകയും ചെയ്തു.
എക്സിറ്റ്, അഭിപ്രായ വോട്ടെടുപ്പ് എന്നിവ നടത്തുന്ന ഏജൻസികൾ പക്ഷപാതപരമായി പ്രവർത്തിച്ചിട്ടുണ്ടെങ്കിൽ വിവാദമുണ്ടാകും.
ഈ സർവേകളുടെ പ്രവചനങ്ങൾ പലപ്പോഴും ചോദിക്കപ്പെടുന്ന ചോദ്യങ്ങളുടെ, ചോദ്യത്തിൽ ഉപയോഗിക്കുന്ന വാക്കുകളുടെ, ചോദിക്കുന്ന സമയത്തിനെ, ഉത്തരം പറയാനായി തെരഞ്ഞെടുക്കുന്ന സാമ്പിൾ ഗ്രൂപ്പി നെ അടിസ്ഥാനപ്പെടുത്തിയിരിക്കും എന്നാണു വിമർശകരുടെ അഭിപ്രായം.
പല അഭിപ്രായ വോട്ടെടുപ്പുകളും എക്സിറ്റ് പോളുകളും എതിർ പാർട്ടികൾ മോട്ടിവെറ്റ് ചെയ്തതോ സ്പോണ്സർ ചെയ്തതോ ആണ്.
അത് കൊണ്ട് തന്നെ പൊതു തെരഞ്ഞെടുപ്പിനെക്കുറിച്ചുള്ള പൊതുജനത്തിന്റെ കാഴ്ചപ്പാട് വ്യതമാക്കുന്നതിന് പകരം, നീണ്ട തെരഞ്ഞെടുപ്പ് പ്രക്രിയയെ വികലമാക്കുകയാണ് ഇത് ചെയ്യുക എന്ന് രാഷ്ട്രീയപാർട്ടികൾ സ്ഥിരമായി ആരോപിക്കാറുണ്ട്.
നിരോധന കാലയളവിൽ എക്സിറ്റ് പോൾ ഫലങ്ങളുടെ പ്രചരണവുമായി ബന്ധപ്പെട്ട ഏതെങ്കിലും ലേഖനം അല്ലെങ്കിൽ പരിപാടി പ്രസിദ്ധീകരിക്കുകയോ പരസ്യപ്പെടുത്തുകയോ ചെയ്യരുതെന്ന് തിരഞ്ഞെടുപ്പ് കമ്മീഷൻ ഇലക്ട്രോണിക്-അച്ചടി മാധ്യമങ്ങൾ നിർദ്ദേശമുണ്ട്.
ഇന്ത്യയിൽ പ്രമുഖ വാർത്താ ചാനലുകൾക്കു വേണ്ടി പ്രവർത്തിക്കുന്ന എക്സിറ്റ്പോൾ ഏജൻസികൾ ആണ് എക്സിറ്റ് പോൾ ഫലങ്ങൾ പുറത്തു വിടുന്നത്.
തെരഞ്ഞെടുപ്പ് കമ്മീഷൻ മാർഗ്ഗ നിർദ്ദേശമനുസരിച്ച് തെരഞ്ഞെടുപ്പിന്റെ എല്ലാ ഘട്ടങ്ങളും കഴിഞ്ഞതിനുശേഷം മാത്രമേ എക്സിറ്റ് പോൾ ഫലങ്ങൾ പുറത്തു വിടുവാൻ മാധ്യമങ്ങൾക്ക് അനുവാദമുള്ളൂ.
എക്സിറ്റ് പോൾ ഫലങ്ങൾ വോട്ടർമാരെ സ്വാധീനിക്കാതിരിക്കാൻ ആണിത്.
ഇരുപതാം നൂറ്റാണ്ടിലെ മധ്യത്തോടെ കൂടിയാണ് എക്സിറ്റ് പോൾ സർവ്വേകൾ ആരംഭിച്ചത്.
പിന്നീട് ഇത് ലോകമെമ്പാടുമുള്ള സുപ്രധാന തെരഞ്ഞെടുപ്പുകളിൽ ഉപയോഗിക്കുവാൻ തുടങ്ങി.